ขอ 8.3 หมื่น ล.กู้ชีพเศรษฐกิจ ตจว.
นายวิชัย อัศรัสกร รองประธานกรรมการหอการค้าไทย และโฆษกหอการค้าไทย เปิดเผยว่า ขณะนี้ประชารัฐกำลังหารือร่วมกันเพื่อพิจารณาโครงการจาก 18 กลุ่มจังหวัด รวมกว่า 1,000 โครงการ มูลค่ารวม 83,000 ล้านบาท เพื่อเสนอให้คณะรัฐมนตรี (ครม.) อนุมัติการใช้งบประมาณเพิ่มเติมปี 60 ภายในเดือน ม.ค.60 และจะเสนอเข้าสู่สภานิติบัญญัติแห่งชาติ (สนช.) เพื่อให้งบประมาณดังกล่าวสามารถขับเคลื่อนลงสู่ 18 กลุ่มจังหวัดได้ภายในเดือน มี.ค.60 คาดว่าเมื่อเม็ดเงินกระจายลงสู่ 18 กลุ่มจังหวัดแล้ว จะช่วยเพิ่มการขยายตัวของผลิตภัณฑ์มวลรวมในประเทศ (จีดีพี) ได้ 0.5% หรือขยายตัวได้ 4-4.5% จากเดิมที่หอการค้าไทยคาดจีดีพีปี 60 จะขยายตัวอยู่ที่ 3.5-4%,ทั้งนี้ ในเบื้องต้นมีโครงการที่นำเสนอเข้ามาแบ่งเป็น 1.โครงการด้านกลุ่มเกษตร 400 โครงการ มูลค่า 25,000 ล้านบาท เพิ่มประสิทธิภาพการผลิต เพิ่มมูลค่าสินค้า สร้างแหล่งน้ำชุมชน 2.ด้านท่องเที่ยวและบริการ 400 โครงการ 32,000 ล้านบาท เพิ่มความปลอดภัย และเน้นท่องเที่ยวเชิงคุณภาพ สร้างอัตลักษณ์จังหวัด 3.ด้านการค้า การลงทุนและการค้าชายแดน 116 โครงการ 7,900 ล้านบาท เพื่อเพิ่มสาธารณูปโภคพื้นฐานตามด่านชายแดน และ 4.ด้านโลจิสติกส์ 27 โครงการ 18,200 ล้านบาท ทั้งนี้ นโยบายการสร้างเศรษฐกิจท้องถิ่นถ้าทำต่อเนื่องจะลดสัดส่วนการพึ่งพาการส่งออกที่ปัจจุบันสูงถึง 70% ของจีดีพีประเทศ ลงมาอยู่ที่ 60% และเพิ่มสัดส่วนเศรษฐกิจในประเทศจาก 30% เป็น 40% ได้ใน 10 ปี.
นายวิชัย อัศรัสกร รองประธานกรรมการหอการค้าไทย และโฆษกหอการค้าไทย เปิดเผยว่า ขณะนี้ประชารัฐกำลังหารือร่วมกันเพื่อพิจารณาโครงการจาก 18 กลุ่มจังหวัด รวมกว่า 1,000 โครงการ มูลค่ารวม 83,000 ล้านบาท
วิชัย อัศรัสกร,หอการค้าไทย,งบประมาณเพิ่มเติมปี 60,เศรษฐกิจท้องถิ่น,จีดีพี